text: Faldskærm udløste alarm
  26 februar 2012 kl. 12.38
  En faldskærm fundet i Søgård Sø ved Vamdrup udløste ved middagstid søndag en større redningsaktion.
  Det viste imidlertid at være en hovedskærm, som var blevet udløst fordi den ikke foldede sig ordentligt ud.
  Faldskærmsudspringeren, der var lokal, landede sikkert med sin reserveskærm.
  Det var en borger, der observerede skærmen i søen, og alarmerede politiet, men heldigvis var der ingen mand i den anden ende.
  Politiet vil nu indskærpe procedurerne i sådanne sager overfor faldskærmsklubben i Vamdrup, så der ikke fremover udløses  unødige redningsaktioner.
  